Do xeado de pemento ao de algas: o 'boom' dos artesáns cen por cen galegos - Boisimo\nXeaderías galegas atopan unha saída para o leite local que lles permite expandirse cun modelo exitoso\nVíctor López31 Xullo, 202001.9k\nNin de Italia, nin do levante español, o xeado galego está de moda. Nestes días nos que as temperaturas na nosa comunidade están sendo moi altas, as xeaderías aínda teñen moito máis volume de vendas, pero o modelo xa está consolidado con independencia do que digan os termómetros. Desde 2015, dúas empresas galegas como Central Heladera e Bico de Xeado son quen de conseguir o éxito, non só en Galicia, senón tamén de expandirse polo territorio español coa apertura do seu franquiado e de tendas propias.\nFóra de Galicia admiten que moitos se estrañan cando aparecen nas feiras como empresas galegas de xeados, pero Julia Rey, responsable de Comunicación de Bico de Xeado, afirma: “Coa materia prima que temos somos quen de facelo igual de ben que outros. A nivel nacional hai moitas provincias que teñen moita sona, como Alacante, pero cremos que temos un produto diferente e totalmente válido”. María Caldelas, xerente de Central Heladera, asegura pola súa banda: “Somos varias empresas as que estamos apostando polos xeados. Temos un leite extraordinario en Galicia e unha materia prima estupenda, polo que non tiña sentido non poder entrar neste campo. A unión fai a forza e sería fabuloso que máis empresas de leite aproveitasen por facer xeados galegos”.\nCentral Heladera e Bico de Xeado apostan pola proximidade e por sabores como pemento de Herbón ou alga codium\nBico de Xeado partiu da Cooperativa Agraria Provincial da Coruña, que vén de cumprir 40 anos. Teñen unha granxa en Miño con 100 vacas frisonas e outra en San Sadurniño con outras 400 vacas que acaban de estrear. O seu leite necesitaba un valor engadido e diversificando o produto converteuse en xeado artesán. Comezaron con xeados co nome de Granxa O Cancelo, pero no 2015 abriron na Mariña da Coruña a primeira tenda como Bico de Xeado. Agora xa van camiño das 20 tendas, amais de puntos de venda temporais. Este ano apostaron polo Cantábrico, a semana que vén abrirán en Santander e a finais deste mes de xullo en Xixón. Xa existen xeadarías súas en Salamanca ou Madrid e nas catro provincias galegas.\nXeados de Central Heladera.\nSabor a queixo.\nXeados de todo tipo.\nSabor a pemento de Herbón.\nO seu control vai desde a alimentación das vacas ata o seu muxido, e todo o proceso de produción ata a venda final destes xeados, que son cen por cen galegos. Toda a materia prima é de proximidade, salvo os plátanos, que veñen de Canarias. Julia Rey asegura que a aposta da empresa coruñesa por incluír nos seus xeados produto de cercanía ten que ver con que “por unha parte favorece aos produtores locais, e por outra garante que os produtos que se empregan manteñan a frescura”.\nUnha das características do seu xeado din que é a intensidade de sabor que se aprecia, e que vai acompañada de cremosidade. Teñen 25 variedades de xeado feitas de leite pasteurizado, das que catro son de produtos de temporada: o pemento de Herbón, a castaña, framboesa e amorodo. Todos son sen glute con conos incluso aptos para celíacos.\nO mango e o plátano de Canarias son os únicos produtos importados para a elaboración dos xeados\nCentral Heladera tamén arrincou hai cinco anos, despois de ver como en Ourense pechaban xeaderías importantes da cidade. Agora mesmo teñen 300 referencias de xeado e nove tendas espalladas non só por Galicia, xa que teñen una tenda no Mercado de San Antón en Madrid, onde o que máis se ve é o logo de Galicia Calidade. Trátase da única xeadería que o posúe. Aseguran que é outro concepto completamente diferente de xeado, porque non empregan nin conservantes, nin colorantes, nin aditivo ningún. As súas cremas están feitas con leite ecolóxico de Ecoleia (Allariz).\nTratan de que todo o produto que empregan no seu xeado sexa Km.0 e o único que están importando é o mango, o cal vén desde a India, porque alí conseguen o mesmo grao de maduración durante todo o ano. Tamén teñen convenios con froiterías que lles pasan as froitas de temporada. Os seus xeados de froita son con base de auga e 100% froita natural. Fan xeados sen glute, sen latosa e con menos do 1% de materia graxa. “O mito de que o xeado engorda non é certo. Os nosos xeados de froita natural conteñen menos calorías que un iogur”, sinala a xerente María Caldelas.\nEspecializáronse ademais nos xeados salgados, como os de alga codium, mostaza ou queixo de cabra, que fan á carta para grandes chefs de Galicia e do resto territorio español. Están presentes en moitos restaurantes con estrela Michelin, dos que prefiren non dar nomes por se algún non explica a orixe dos seus xeados aos clientes. Tamén fabrican xeados alcólicos con adegas galegas. Invisten tres botellas de viño para facer un xeado de 5 litros. E a súa estrela son os xeados termais, que fabrican con auga das Burgas. “Son xeados con sabor a Ourense, que fusionamos con determinadas herbas tras falar coa xente de Cociña Ourense, especialistas en termalismo…, e saíu un xeado enfocado para balnearios ou centros de beleza, nos que tomas este xeado como parte da túa depuración”, conclúe a xerente de Central Heladera.\nBonito de Burela, o rei do verán Artigo anterior\nTrinta estrelas Michelin brillan en Negreira Seguinte artigo


O Chantada B fixo un bo partido en Rubián e igualou a un gol\nO Chantada B empatou a un gol no feudo do Rubián nunha xornada na que cedeu a segunda praza. Agora, os de Juan son terceiros a un punto do Chantada Atlético, e avantaxan en tres ó Rubián, cuarto clasificado, ó que lle vencen o goalaveraxe particular.\nOs nosos comezaron moi enchufados o partido, chegando á área rival, pero sen conseguir concretar. No minuto 6 os nosos reclamaron un máis que posible penalti sobre Efrén que o colexiado non sinalou. Co paso dos minutos foi sacudíndose o Rubián o dominio chantadino, e nunha xogada aislada ó fío da media hora chegaba o 1-0 local, que non reflexaba o que se estaba vendo no terreo de xogo.\nEste gol non afectou ós de Juan, que seguiron dominando e contaron cunha clara ocasións de Tara, que non concretou. Sí o faría preto do descanso, no 43´ cando cabeceaba ca portería vacía tras un pase de Adrián, e así se chegou ó final dos primeiros 45 minutos.\nTralo paso por vestiarios o encontro foi máis igualado, e incluso comezaron mellor os locais, pero co paso dos minutos o Chantada B de novo se amosou forte. Ambos equipos propuxeron un fútbol vistoso e atractivo, con chegadas para ambas escadras, pero ningunha se concretou; por parte visitante Gorry tería a máis clara a falta duns minutos nun remate nunha acción a balón parado que foi demasiado frouxo.


Rematou esta V edición da Mostra do Branco Lexítimo con importantes cambios respecto ás anteriores edicións. O seu emprazamento na aldea de Esperela resultou un éxito e ven a darlle a este evento un importante compoñente cultural loado por tódolos visitantes respaldando así a aposta do Alcalde por este cambio.\nOs veciños de Esperela responderon con ilusión brindando as súas adegas e galpóns para o desenvolvemento dos actos e a instalación dos distintos colleiteiros que participaron na Mostra; tamén a Capela de Esperela figurou no programa coa celebración nela de charlas especializadas e os concertos das corais dando un toque de elegancia e distinción ós mesmos.\nUnha edición na que destacaron as intervencións da Fundación Juana de Vega, do CSIC, do Centro de Formación e Experimentación Agroforestal de Guísamo, da Estación de Viticultura de Galicia e da D.O.P. de Cangas o que ven a dar prestixio o traballo que se está a realizar desde Paderne co Branco Lexítimo.\nAcadando un alto nivel de especialización serviu tamén para a realización de catas para a Guía de Viños de Galicia 2019 de Luís Paadín que, acompañado polo seu fillo Alejando, prestixioso sumiller, foi instruíndo ós presentes nas cualidades desta caste.\nO Alcalde estivo acompañado polo Presidente da Deputación da Coruña que, un ano máis, quixo achegarse a Paderne a compartir este importante acontecemento que se realiza tamén ó amparo da Reserva de Biosfera Mariñas Coruñesas e Terras do Mandeo, representada polo seu Presidente e Alcalde de Abegondo e, da que o Alcalde de Paderne, é Vicepresidente.\nO pregón, magnífico, correu a cargo de Ángel Germade, rematando as intervencións do Presidente da Deputación do Presidente da Reserva da Biosfera e do propio Alcalde de Paderne, César Longo.\nDebemos destacar tamén que esta edición da Mostra contou coa presenza da empresa Orballo, unha empresa de Paderne ubicada en Donín e que estreaba distintivo de calidade da Reserva de Biosfera, sendo unha das tres empresas que recibiron este certificado a comezos do mes de xuño.\nA Mostra contou tamén con actividades paralelas que foron dinamizaron estes dous días; así, os obradoiros de mel no stand de José Manuel Souto Becerra, as demostracións de punto de Cruz no stand de Velouzás, as demostracións de pintura por parte das alumnas dos talleres municipais de Souto e Paderne ou a demostración de encaixe de bolillos no stand de Viñas, foron algúns dos seus atractivos.\nOs visitantes tiveron mexillóns para degustar de xeito gratuíto durante a sesión vermú que acompañaron do sabroso Branco Lexítimo das distintas adegas.\nDous intensos días nos que tamén houbo sitio para o deporte co desenvolvemento da II Carreira Trail do Branco Lexítimo que contou coa inscrición de 220 participantes.


Protagonista: Julia Bastida – CPR Santiago Apóstol\nProtagonista: Julia Bastida\nEsta semana, Julia foi a nosa protagonista. Veu coa súa mamá Amaya, disposta a demostrarnos as cousas tan bonitas que saben facer.\nPrimeiro, ensinounos un vídeo que gravaron na piscina de Caranza, onde vai a clases de natación.\nQue ben que nada, e como se tira desde o trampolín!\nLogo, amosounos que é unha gran artista. Cargada cun maletín, no que tiña todo o necesario para facer as nosas medusas, dispúxose a ensinarnos o proceso; e quixeron que todos aprendésemos a facela.\nA todos nos encantou pintalas con rotuladores, botarlles purpurina e pegarlle olliños.\nA verdade é que nos quedaron xeniais!\nFoi unha tarde “superdivertida”.


octubre | 2016 | S.D. Tordoia\n31 octubre, 2016 / sdtordoia\t/ Deja un comentario\nA nota negativa dos partidos de onte, desta vez foi para un dos nosos rapaces Alevín. Brayan, o porteiro, que fracturou unha man no quentamento previo o partido. Queremos darlle todo a nosa forza e ánimo pra recuperarse canto antes, e poder volver a pisar o verde do campo.\nResultados Xornada 30/10/16\n30 octubre, 2016 / sdtordoia\t/ Deja un comentario\nOs resultados dos nosos con 2 victorias, 2 emptes e 2 derrotas\nSenior A 2-2 Unión\nDubra B 1-1 Senior B\nOviedo Moderno 13-0 Femenino\nSan Lázaro 0-2 Infantís\nPraiña B 0-2 Alevíns\nBertamiráns C 2-1 Benxamíns\n28 octubre, 2016 29 octubre, 2016 / sdtordoia\t/ Deja un comentario\n27 octubre, 2016 27 octubre, 2016 / sdtordoia\t/ Deja un comentario\nPois este ano ten pinta de que algo quere tocar en Tordoia. Nos últimos anos sempre rascamos algo, e se este ano é o do gordo? Non quedes sen ela, que este ano SI!! Xa temos a venta a lotaría nos bares de costume, rapazas do Femenino, cantinas dos campos e membros da Directiva.\nNon deixes que se esgote, collea xa!!!!\nXa temos a vosa disposición a nova camiseta oficial da SD Tordoia. Non dudes en contactar con nos para facerte con ela!!!\n26 octubre, 2016 26 octubre, 2016 / sdtordoia\t/ Deja un comentario\nPresentamos o recurso ante o Comité de Apelación da FGF, o cal nos foi denegado.Polo cal:\n1º Estamos obligados a disputar o partido deste fin de semana, no Campo de Santaia, a porta pechada. Isto significa que so poderán asistir o partido os xogadores e corpo técnico de ambos clubes, e dous directivos, todos eles deberán estar acreditados, dado que asistirá o partido un delegado da Federación para comprobar que todo se cumpra según o previsto.\n2º Temos que pagar unha multa que ascenda a 300€, por dita actitude, aparte do gasto corresponde do trío arbitral do partido e o delegado federativo.\n3º Facemos un chamamento a que entenda o motivo, e como excepción, este domingo no asista o partido disputado no campo de Santaia ante o Unión\n4º Unha vez cumprida esta sanción pedimos a nosa afición que asista como sempre os partidos con normalidade e animando como sempre o noso equipo, pero respetando o rival e o trío arbitral, para evitar que sucedan estas cousas, e que se poida seguir falando por ahi da educación deportiva envidiable da nosa familia\nTras recibir a sanción do Comité de Competición e Disciplina da FGF, pola que debemos celebrar un partido a porta cerrada e abonar unha multa de 300€ por insultos de caracter racista, xenófobo ou ofensivo ó colexiado do último encontro de liga disputado no campo de Santaia, correspondente a 1ª Rexional Grupo 2, desde a Directiva do Clube queremos notificar que:\n1º A SD Tordoia está TOTALMENTE en contra das actitudes racistas, xenófobas ou ofensivas no mundo do fútbol.\n2º Desde todos os estamentos do clube se inculca os xogadores/as técnicos/as e colaboradores/as a tolerancia e o respeto.\n3º Solicitamos a colaboración de todos os socios/as e aficinados/as que cada domingo acoden a animarnos para evitar situacións e manter así o bo nome da SD Tordoia.\n4º Dado que consideramos a sanción como inxusta, posto que non se identificaron os autores dos insultos, interpuxemos un recurso ante o Comité correspondente para que a mesma sexa revisada.\nResultados xornada 23/10/16\n23 octubre, 2016 / sdtordoia\t/ Deja un comentario\nResultados das nosas categorías con 3 victorias, 1 empate e 3 derrotas\nFlavia 0-0 Senior A\nSenior B 0-1 Deixebre\nCadetes 1-0 Calo\nInfantiles 2-5 Peleteiro\nAlevíns 4-1 Dubra B\nBenxamíns 6-2 A Baña\nCire Melide 7-1 Prebenxamíns\n21 octubre, 2016 21 octubre, 2016 / sdtordoia\t/ Deja un comentario\nViaxamos a Padrón para enfrentarnos a un mítico destas ligas, o Flavia. Un equipo que sempre está ahi loitando ata o final. Nos seguimos sen coñecer a derrota e vimos de empatar na casa, polo que tentaremos continuar con esta boa racha mentras poidamos. o partido será as 17:15, e haberá bus con saída do Dolmen as 15:00\nRecibimos na Rega a un equipo chamado a estar arriba. O Deixebre ven de perder a categoría este ano, pero que volveu empezar con bo pe para volver a categoría na que estaba. Nos seguimos con moitas baixas pero intentaremos poñerllo complicado a este gran equipo. O partido será as 16:30 no campo da Rega, Cabaleiros.\nRecibimos en Cabaleiros o Calo o Domingo as 11:00\nRecibimos en Cabaleiros o Peleteiro o Sábado as 11:00\nRecibimos en Cabaleiros o Dubra B o Domingo as 12:30\nRecibimos en Cabaleiros A Baña o Sábado as 12:30\nViaxamos as terras de Melide para enfrentarnos o Cire Melide o Sábado as 12:00\nDécimo Aniversario Copa\n21 octubre, 2016 / sdtordoia\t/ Deja un comentario\nO Sábado pasado reunironse para facer unha cena ata altas horas estes cracks das fotos. E que son? Pois unha foto dátase da tempada 05/06 na que, por aquel entonces, os xuvenís se alzaron coa Copa de Liga, primer trofeo da SD Tordoia. Estaban dirixidos polo gran Majuca, e máis tarde Castiñeiras.Nese ano o ser poucos equipos para unha liga, fíxose primeiro unha copa e despois unha liga. Proclamáronse campións antes da última xornada logo de conseguir moi bos resultados. Despois encararon a liga con moita gana de conseguir o ascenso a División Galega, pero por diferentes atrancos no camiño, non o deron conseguido. E por último conseguiron chegar a Semifinais da Copa do Sar.\nE na última foto son os mesmos, a falta de 3, dez ano despois que se volveron xuntar para un noite de grandes recordos e bo compañía.\nGrande recordos exitosos da SD!!!!!


O BNG de Foz contra a escalada de prezos e o empobrecemento social provocado po la inflación |\nHome Actualidade O BNG de Foz contra a escalada de prezos e o empobrecemento social provocado po la inflación\nFoz, 28 de marzo, 2022. Nos últimos meses asistimos a unha suba brutal de prezos de produtos e servizos básicos que ten como consecuencia perda de poder adquisitivo e empobrecemento das clases populares. Na práctica, estamos diante dunha desvalorización monetaria, que se traduce nun abrupto empobrecemento da maioría da sociedade. Quen chegaba a fin de mes con dificultades, hoxe xa non chega e quen xa non chegaba, agora moito menos. O BNG de Foz reclama garantir dereitos e unha vida digna para as clases populares galegas. As persoas que cobran o mesmo salario ou pensión que hai un ano, pagan moito máis cara a electricidade, os carburantes, a bombona de butano, a cesta da compra ou o aluguer . Mentres moitas familias non poden pagar a luz ou a calefacción, as tres grandes eléctricas gañan en 2021 máis de 6.500 millóns de euros e só o presidente Iberdrola, Sánchez Galán, embolsou 13,2 millóns de euros, 8% máis que en 2020. É simplemente indecente.\nE, frente a esa realidade, o Goberno fala de contención salarial e dun ‘Pacto de rendas’. E a Xunta de Galiza reclama ao goberno renunciando as sua competencias. Isto significa o asalto ás rendas do traballo para salvar as do capital. A estratexia que deberían adoptar as administracións, pasa por medidas como as que defende o BNG de Foz, por iso propon insta ao pleno do Concello de Foz a instar a Vicepresidenta Primeira do Goberno do Estado e ministra de Asuntos Económicos y Transformación Digital a baixar o IVE de alimentos básicos e de productos de hixiene, a subida de salarios e das principais prestacións sociais conforme ao IPC, aumento de pensións mínimas, unha reforma fiscal profunda; a intervención no mercado da enerxía e a vivenda para garantir dereitos e vida digna;. Así mesmo, instar a recortar os beneficios das empresas eléctricas e desvincular os prezos de gas e electricidade. Tamén instará á Xunta de Galiza a reclamar as mais de 2000 vivendas do SAREB no noso país para poñelas a dispor das rendas mais baixas e empregarse como vivendas sociais, tamén á Xunta á debida Protección do sector agro-gandeiro e marítimo-pesqueiro evitando a venta a perdas, impulsando a compra pública de pensos para garantir a subministración e a impulsar axudas e bonificacións po lo incremento dos custos de producción. Estas e outra propostas deberían ser aceptadas no vindeiro pleno do Concello de foz


Enerxía a partir de xurros | Consumer\nEnerxía a partir de xurros\nVarias instalacións aproveitan en España os residuos do gando para xerar electricidade, evitando de paso o seu impacto ambiental\nO lixo que se aproveita non é un residuo, senón un recurso. As plantas de tratamento e cogeneración enerxética de xurros conseguen este obxectivo, ao utilizar estes restos da industria gandeira para producir electricidade, auga de rega e fertilizantes comerciais, evitando así a contaminación que supón a súa vertedura na contorna. Con todo, os seus responsables quéixanse das dificultades lexislativas e económicas para manter e pór en marcha estas instalacións.\nOs xurros son unha mestura de excrementos sólidos e líquidos do gando, augas residuais e restos de comida que as xentes do campo reutilizaron como abono. Con todo, as explotacións gandeiras intensivas producen hoxe día varios millóns de toneladas de xurros que non se poden reaprovechar á maneira tradicional, converténdose nun residuo cun gran impacto ambiental.\nVerteduras de maneira incontrolada, os xurros poden contaminar o chan por exceso de nutrientes (nitróxeno, fósforo e potasio), as augas continentais polos seus nitratos, e a atmosfera polas súas emisións de amoníaco, metano e malos cheiros. Os expertos calculan que teñen un poder contaminante cen veces superior ao das augas residuais urbanas, por iso é polo que por exemplo en Holanda chegaron a limitar a produción gandeira para reducir o seu impacto.\nEn Navarra unha destas plantas permite cultivar 250 toneladas anuais de tomates hidropónicosAs plantas de tratamento con aproveitamento enerxético son unha forma de facer fronte a este problema de maneira ecolóxica. Á vez que eliminan os excedentes de xurros e o seu impacto ambiental, producen un fertilizante agrícola comercializable, auga para rega e un biogás útil para a cogeneración de electricidade.\nDiversas empresas impulsaron a construción deste tipo de plantas en varias provincias españolas. Por exemplo, Iberdrola, a maior compañía de cogeneración de España, conta con cinco destas instalacións. Neste sentido, o ano pasado puña en marcha, xunto á empresa Elpozo, unha planta no complexo gandeiro de Cefusa que dita empresa de alimentación ten en Alhama de Murcia. Os seus responsables aseguran que é capaz de tratar 110.000 toneladas de xurros ao ano, producindo ademais a enerxía equivalente ao consumo medio dunha cidade de 100.000 habitantes, 80.000 metros cúbicos de auga de rega para uso agrícola e 5.400 toneladas de fertilizantes. Para iso, investíronse catorce millóns de euros.\nPola súa banda, a empresa Ecoenergía Navarra desenvolveu nas súas instalacións de Artajona un sistema que aproveita os xurros para producir fertilizante orgánico e unha calor que permite cultivar 250 toneladas anuais de tomates hidropónicos (sen terra) nuns invernadoiros situados ao seu lado. A planta baséase tamén na cogeneración e produce quince megawatts (MW) de electricidade que venden á rede. O investimento ascendeu neste caso a doce millóns de euros.\nAsí mesmo, varios grupos universitarios traballan en proxectos que permitan o desenvolvemento destes sistemas. Por exemplo, o Instituto Universitario de Tecnoloxía de Asturias (IUTA) trata de promover a creación deste tipo de plantas para o gando vacún. Segundo os seus responsables, aínda son escasas en España, a pesar do seu potencial: cos 50 quilos de residuos que produce unha vaca ao día pódense obter un dez metros cúbicos de biogás. Por iso, consideran que este tipo de instalacións serían rendibles mesmo en granxas de entre 150 e 200 animais, aínda que recomendan proxectos que cubran dous ou tres municipios ou un mil vacas.\nProblemas das plantas de xurros\nA ADAP (Asociación de empresas para o desimpacto ambiental dos xurros) reuniu nun foro ao sector porcino español, o máis importante na produción destes residuos. Os seus responsables queren así unir as súas forzas para reclamar ao goberno un cambio no novo réxime económico previsto para as plantas de tratamento de xurros acollidas ao réxime especial de xeración eléctrica. En 1998, o goberno aprobou un Real Decreto (RD 2818/98) para estimular proxectos privados de desimpacto de xurros, e no que se incentivaba a produción enerxética cunhas condicións favorables, promovendo así este tipo de instalacións.\nUnha planta media da ADAP produce 15 MW, trata 100.000 m3 de xurro ao ano e xera 5.000 toneladas de fertilizanteCon todo, os responsables da ADAP aseguran que na actualidade devandito incentivo “quedou anulado polo forte desequilibrio provocado pola evolución dos prezos do gas e a electricidade”. Por iso, sosteñen que as plantas en funcionamento sofren perdas significativas nas súas contas de resultados, o que pon en perigo o seu mantemento, así como a construción de novas instalacións.\nPor exemplo, os impulsores de de unha planta de tratamento de xurros na que traballaban os concellos das localidades navarras de Yerri, Guesálaz, Lezáun, Abárzuza e Salinas de Ouro anunciaron a súa paralización momentánea, debido á crise das explotacións gandeiras da zona.\nAsí mesmo, desde a IUTA apuntan o contrasenso que supón limitar a utilización de xurros e non os fertilizantes químicos, máis contaminantes por nitratos.\nPlantas de tratamento de xurros de porco\nA industria porcina é a que máis instalacións de tratamento e cogeneración enerxética de xurros xerou. As empresas que reúne a ADAP contan con 20 instalacións de tratamento de xurros en funcionamento e catro terminadas aínda que sen rexistro definitivo, repartidas en trece provincias españolas. Delas, nove son “plantas en funcionamento comercial para a mellora de eficiencia enerxética”, cunha potencia instalada media de 15 MW, unha capacidade de tratamento de 100.000 m3 de xurro ao ano e unha produción, tamén anual, de 5.000 toneladas de fertilizante.\nSegundo os responsables desta asociación, necesítase unha media de 16 millóns de euros para pór en marcha unha planta destas características, incluíndo o terreo e os custos de conexión á rede eléctrica, aínda que o investimento pode variar segundo os procesos utilizados e os custos de conexión.\nchurros Electricidade instalaciones-gl Plantas-gl tratamento


BS412A - Axudas económicas ás familias para a conciliación en situacións puntuais e periodos de vacacións escolares a través do Bono Coidado - Sede Electrónica - Xunta de Galicia\nBS412A - Axudas económicas ás familias para a conciliación en situacións puntuais e periodos de vacacións escolares a través do Bono Coidado\nConvocatoria 2021 Prazo pechado: 10/08/2021 - 30/09/2021\nEsta orde ten por obxecto establecer as bases reguladoras polas que se rexerá a concesión de axudas ás familias con nenos e nenas residentes en Galicia de ata doce anos de idade, estes incluídos, para atención de necesidades de conciliación producidas entre o 1 de xaneiro e o 14 de setembro de 2021, de carácter puntual ou durante os períodos de vacacións escolares (código de procedemento BS412A), así como proceder á súa convocatoria.\nPara os efectos desta orde, entenderanse como períodos de vacacións escolares os seguintes:\n– Do 1 ao 7 de xaneiro.\n– Do 15 ao 17 de febreiro.\n– Do 29 de marzo ao 5 de abril.\n– Do 23 de xuño ao 14 de setembro.\nAccións e gastos subvencionables\n1. Para ter dereito ás axudas previstas nesta orde as familias deberán acreditar atoparse nun dos seguintes supostos:\na) Necesidades puntuais:\n1º. Enfermidade ou accidente do neno ou nena ou da persoa coidadora habitual.\n2º. Asistencia da persoa coidadora habitual a entrevistas de traballo ou cursos de formación que impidan a atención do neno ou nena.\n3º. Situacións puntuais de carácter laboral da persoa coidadora habitual que impidan a atención do neno ou nena.\n4º. Situacións puntuais de coidado de familiares, do neno ou nena ou da persoa coidadora habitual, ata o segundo grao de parentesco por consanguinidade ou afinidade sempre que impidan a atención do neno ou nena.\nb) Necesidades en períodos de vacacións escolares que se producen cando os centros educativos están pechados por vacacións sempre que ambos os proxenitores, titores/as acolledores/as, gardadores/as con fins adoptivos acrediten que por motivos laborais non poden facerse cargo da atención do neno ou nena.\n2. Poderán ser obxecto de subvención os seguintes gastos derivados dos medios empregados para a atención de nenos e nenas de ata doce anos de idade, estes incluídos, nos supostos previstos no número anterior e realizadas dentro do período indicado no artigo 1.1:\n1º. Contratación laboral dunha persoa empregada do fogar de forma temporal para o coidado do neno ou nena. Consideraranse tamén as ampliacións horarias de contratos laborais preexistentes que se realicen con esta finalidade no que se refire á dita ampliación.\n2º. Contratación de servizos de atención á infancia a domicilio.\n3º. Asistencia a servizos de conciliación autorizados pola Consellería de Política Social, en concreto, atención en ludotecas, espazos infantís ou servizos complementarios de atención á infancia previstos na sección quinta do capítulo III do Decreto 329/2005, do 28 de xullo, polo que se regulan os centros de menores e os centros de atención á infancia.\n4º. Asistencia a campamentos ou outros recursos de conciliación colectivos especificamente organizados para a atención dos nenos e nenas nos períodos de vacacións escolares.\n1. A axuda consistirá nunha achega que pode acadar ata o 100 % do custo das actuacións previstas no artigo anterior. A contía máxima da axuda será:\n– De 500 euros por unidade familiar no caso de contratación dunha persoa empregada do fogar ou de servizos de atención á infancia a domicilio.\n– De 200 euros por cada neno ou nena no caso de asistencia a servizos de conciliación autorizados pola Consellería de Política Social ou a campamentos ou outros recursos de conciliación colectivos especificamente organizados para a atención dos nenos e nenas nos períodos de vacacións escolares.\n2. Cada suposto de conciliación ao que dá cobertura esta orde será obxecto dunha axuda dentro das dispoñibilidades orzamentarias.\nPoderán ser beneficiarias das axudas do programa Bono Coidado os/as pais/nais e titores/as de nenos/as de ata doce anos de idade, estes incluídos, ou as persoas que os/as teñan en situación de acollemento familiar ou garda con fins adoptivos, que residan na Comunidade Autónoma de Galicia.\na) Facilitar aos órganos competentes toda a información necesaria para asegurar o cumprimento da finalidade da axuda concedida, particularmente a que sexa requirida pola Intervención Xeral da Comunidade Autónoma, o Tribunal de Contas e o Consello de Contas, no exercicio das súas funcións de fiscalización e control do destino das axudas.\nb) Destinar a axuda á finalidade para a que se concede.\na) Que o neno ou nena sexa menor de trece anos no momento no que se produce o suposto para o que se solicita a axuda.\nb) Que ambos proxenitores, titores/as, acolledores/as, gardadores/as con fins adoptivos, familias monoparentais ou proxenitores con custodia non compartida, estean efectivamente traballando, no suposto de solicitudes por enfermidade ou accidente do neno ou nena e/ou por asistencia a campamentos ou outros recursos de conciliación colectivos especificamente organizados para a atención dos nenos e nenas nos períodos de vacacións escolares.\nNos supostos de custodia compartida, este requisito entenderase referido ao tempo no que esta se exerza efectivamente, debendo presentar, nestes casos, cada proxenitor unha solicitude individual.\n- Ademais, as persoas beneficiarias teñen que cumprir os requisitos establecidos no artigo 10 da Lei 9/2007, do 13 de xuño.\nOrde do 27 de xullo de 2021 pola que se establecen as axudas económicas ás familias para a conciliación en situacións puntuais e períodos de vacacións escolares a través do programa Bono Coidado e se procede á súa convocatoria para o ano 2021 (DOG nº 151 do 9 de agosto de 2021).\nExtracto da Orde do 27 de xullo de 2021 pola que se establecen as axudas económicas ás familias para a conciliación en situacións puntuais e períodos de vacacións escolares a través do programa Bono Coidado e se procede á súa convocatoria para o ano 2021 (DOG nº 151 do 9 de agosto de 2021).\nO prazo de presentación de solicitudes comezará a partir do día seguinte ao da publicación desta orde no Diario Oficial de Galicia e finalizará o día 30 de setembro de 2021. Se o último día de prazo fose inhábil, entenderase prorrogado ao primeiro día hábil seguinte.\nPara a presentación das solicitudes poderá empregarse calquera dos mecanismos de identificación e sinatura admitidos pola sede electrónica da Xunta de Galicia, incluído o sistema de usuario/a e clave Chave365 (https://sede.xunta.gal/chave365).\nAs persoas interesadas deberán achegar coa solicitude (anexo I), dirixida á xefatura territorial da Consellería de Política Social da provincia onde teñan o seu domicilio, a seguinte documentación:\n1. Documentación xeral:\nc) Copia do/dos libro/s de familia ou, no seu defecto, outro documento que acredite oficialmente a situación familiar.\ng) Documentación acreditativa da monoparentalidade, de ser o caso, cando fose expedida por outra comunidade autónoma.\nh) Certificado de convivencia e sentenza de separación ou divorcio, convenio regulador ou resolución de medidas paterno-filiais, nos casos de familias con custodia compartida ou formadas por unha soa persoa proxenitora como consecuencia de separación legal, divorcio ou outras situacións análogas.\n2. Documentación acreditativa da causa que dá dereito á axuda:\na) Xustificante médico acreditativo da situación de enfermidade ou accidente do neno ou nena ou da persoa coidadora habitual, de ser o caso.\nb) Documento acreditativo da asistencia á entrevista ou curso no que conste expresamente a data e horas da súa celebración, no caso de asistencia da persoa coidadora habitual a entrevistas de traballo ou cursos de formación.\nc) Xustificante médico acreditativo da situación que dá lugar á necesidade de coidado e documentación acreditativa do parentesco co neno ou nena ou coa persoa coidadora habitual no caso de situacións puntuais de coidado de familiares, do neno ou nena ou da persoa coidadora habitual, ata o segundo grao de parentesco por consanguinidade ou afinidade, sempre que impidan a atención do neno ou nena.\n3. Documentación acreditativa da situación laboral en caso de enfermidade ou accidente do neno ou nena, de situacións puntuais de carácter laboral da persoa coidadora habitual ou de asistencia a campamentos ou outros recursos de conciliación colectivos especificamente organizados para a atención dos nenos e nenas nos períodos de vacacións escolares:\na) Traballadores/as por conta allea:\nCertificado da empresa na que traballe cada proxenitor, titor/a, ou persoa que teña o neno ou nena en situación de acollemento familiar ou garda con fins adoptivos, acreditativo de que está efectivamente traballando, do seu horario diario de traballo e do período de desfrute das vacacións. Este certificado incluirá ademais, no suposto de situacións puntuais de carácter laboral da persoa coidadora habitual, descrición sucinta da situación e indicación da súa duración.\nb) Traballadores/as autónomos/as:\n1º. Declaración responsable de cada proxenitor, titor/a, ou persoa que teña o neno ou nena en situación de acollemento familiar ou garda con fins adoptivos de que está efectivamente traballando, do seu horario diario de traballo e do período de desfrute das vacacións. No suposto de situacións puntuais de carácter laboral da persoa coidadora habitual, descrición sucinta da situación e indicación da súa duración.\n2º. Alta censal.\n4. Documentación acreditativa da actuación realizada:\na) No caso de contratación de servizos de atención a domicilio, de servizos de conciliación autorizados pola Consellería de Política Social ou de recursos de conciliación colectivos especificamente organizados para a atención dos nenos e nenas nos períodos de vacacións escolares:\n1º. Facturas (ou documentos de valor probatorio equivalente) dos gastos realizados onde conste expresamente a identificación (nome, apelidos e DNI/NIE) da persoa beneficiaria da axuda e do/dos neno/s ou da/das nena/s que recibe/n o servizo e o/os día/s e a/as hora/s nos que se prestou. As facturas deberán cumprir os requisitos establecidos no Real decreto 1619/2012, do 30 de novembro, polo que se aproba o regulamento polo que se regulan as obrigas de facturación.\n2º. Xustificantes bancarios que acrediten o pagamento da factura.\nb) No caso de contratación dunha persoa empregada do fogar ou ampliación das horas dun contrato preexistente:\n1º. Contrato de traballo onde conste expresamente o período de contratación, o seu obxecto e o intervalo horario no que se presta o servizo.\n2º. Xustificantes bancarios do pagamento do salario e das cotas da Seguridade Social.\n5. A documentación complementaria deberá presentarse electrónicamente.\n6. Sempre que se realice a presentación de documentos separadamente da solicitude deberase indicar o código e o órgano responsable do procedemento, o número de rexistro de entrada da solicitude e o número de expediente se dispón del.\n7. De conformidade co artigo 28.3 da Lei 39/2015, do 1 de outubro, de procedemento administrativo común, non será necesario achegar os documentos que xa foran presentados con anterioridade pola persoa interesada ante calquera Administración. Neste caso, a persoa interesada deberá indicar en que momento e ante que órgano administrativo presentou os ditos documentos, as plataformas de intermediación de datos ou outros sistemas electrónicos habilitados para o efecto, agás que conste no procedemento a oposición expresa da persoa interesada.\nTodos os trámites administrativos que as persoas interesadas deban realizar trala presentación da solicitude deberán ser efectuados electrónicamente accedendo á Carpeta cidadá da persoa interesada dispoñible na sede electrónica da Xunta de Galicia.\na) Documento nacional de identidade (DNI)/número de identidade de estranxeiro/a (NIE) da persoa solicitante, das demais persoas membros da unidade familiar e da persoa cónxuxe ou parella, de ser o caso.\nb) Certificado de empadroamento da persoa solicitante, das demais persoas membros da unidade familiar e da persoa cónxuxe ou parella, de ser o caso.\nc) Certificación de estar ao día nas obrigas tributarias emitida pola Axencia Estatal de Administración Tributaria (AEAT) da persoa solicitante.\nd) Certificación de estar ao día nas obrigas coa Seguridade Social da persoa solicitante.\ne) Certificación de estar ao día nas obrigas tributarias coa facenda da Comunidade Autónoma de Galicia da persoa solicitante.\nf) Vida laboral da persoa solicitante e da persoa cónxuxe ou parella, de ser o caso.\n2. No caso de que as persoas interesadas se opoñan á consulta, deberán indicalo no recadro correspondente habilitado no formulario correspondente, e achegar os documentos.


Bono Iacobus - Camiño Primitivo - As etapas - GALICIA\tTurgalicia\nA Fonsagrada / A Fontaneira – Etapa 1 (20 km) O itinerario comeza na capital municipal de A Fonsagrada. Na súa zona urbana encontrase a “fons sacrata” cuxa orixe se relaciona cun milagre do apóstolo Santiago que, despois de ser atendido hospitalariamente por unha viúva, converteu para ela a auga desta fonte en leite fresco para os seus fillos. A tradición xacobea desta poboación é extensa, existindo documentación do paso de peregrinos que se remonta a finais do s. XII. Saíndo de A Fonsagrada divísase San Xoán de Padrón coa súa igrexa dieciochesca, alcanzándose pronto o lugar de Montouto onde se sitúan as ruínas do que quizais foi o último dos hospitais dos Camiños de Galicia que continuou aberto ata ben entrado o s.XX, conservándose nas súas inmediacións un fermoso dolmen. Abandonado Montouto continúase ata Paradavella onde se conservan numerosas pallozas e edificios singulares que reflicten a evolución da construción tradicional desta zona de montaña. A ruta descenderá despois ata a aldea de A Degolada e ascende de novo alcanzando o alto de A Fontaneira. Longarela Casa Rural Castroverde / Etapa 1 O seu nome procede da contracción das palabras galegas longa e arela, cun significado semellante a "profundo desexo". Trátase dunha antiga casa de labranza, no seu tempo rica e importante, con referencias documentais que se remontan ao s. XVII. A actual configuración arquitectónica, composta por catro edificacións rehabilitadas ao xeito tradicional, data de finais do s. XIX e sitúase nun terreo de 70.000 m2 de pradaría poboada de árbores autóctonas como carballos, castiñeiros, acivros bidueiros ou freixos.


Máster online de periodismo deportivo | Contidos Dixitais\nCliente: Diario Marca.\nMarca é o diario número un da prensa deportiva española. Co lanzamento do seu máster Marca en Comunicación e Periodismo Deportivo, o diario pretende formar a periodistas e comunicadores amantes dos deportes que queiran compatibilizar a súa aficción coa profesión periodística.\nPara facer posible este máster online de carácter eminentemente práctico e cun claustro integrado por periodistas en activo de prensa, radio, internet e televisión, era necesario contar cun campus virtual sinxelo de usar e accesible para os profesionais non familiarizados coa metodoloxía virtual. Ademáis, era preciso incorporar contidos existentes noutro campus no que se realizra unha edición previa deste máster.\nChamilo resulta ser a ferramenta ideal para conectar alumnos e profesores sen barreiras, dun modo directo e con actividades que requiren dun feedback continuo. Grazas á flexibilidade de Chamilo, a integración de contidos xa elaborados para outras plataformas e a súa combinación con novos contidos, foi todo un éxito.\nPara asegurar o éxito da proposta, desde Marca contaron en todo momento coa experiencia do noso equipo á hora de maquetar gráficamente novos contidos, dotar ao máster de estrutura, matricular alumnos, xestionar ferramentas, etc.\nO Máster Marca en periodismo vai xa agora pola súa quinta edición. Aquí podes ver o seu campus: www.campusmastermarca.com


Por fin poden mercarse en España os auriculares Pixel Buds - Código Cero - Diario Tecnolóxico de Galicia\nCoa presentación do Pixel 4 en outubro anunciouse que en primavera sairían á venda os novos auriculares de Google, os Pixel Buds, que finalmente puxéronse á venda nos EE.UU. a finais de abril, e que tras unha longa espera chegan por fin a España, onde podemos adquirilos a un prezo de 199 euros en cor branca.\nFalamos dos que posiblemente sexan os auriculares sen fíos para Android máis esperados pola súa experiencia de uso xeral, xa que combinan son de alta calidade, un deseño discreto que se adapta ben á forma do ouvido e funcións de intelixencia artificial moi prácticas, de xeito que aínda que non sexan os auriculares deste tipo de maior calidade, si resultan moi completos, sendo especialmente recomendable o seu uso en combinación con smartphones da familia Pixel.\nOs Pixel Buds fan uso da tecnoloxía Fast Pair, ou sexa, que con abrir o seu estoxo de carga xa se realiza a conexión dos auriculares do smartphone; os seus micrófonos prometen chamadas nítidas incluso en ambientes ruidosos ou con vento; o seu son adaptable axusta de xeito temporal o nivel de volume para adaptarse ao contorno e así evitar que ruídos puntuais estraguen a experiencia sonora; facilitan a invocación do Asistente de Google mediante ordes de voz coma se estivésemos ante un altofalante conectado; permite o uso do Tradutor de Google a xeito de intérprete; e tamén conta coa función de busca (ou sexa, que dende o teléfono pódese activar un modo no que os auriculares pitarán para facilitar a súa localización).\nOs auriculares teñen unha autonomía de até 5 horas, que co estoxo de carga pode ampliarse até as 24 horas; son resistentes á auga e á suor (IPX4) polo que poden resultar cómodos para a práctica deportiva; e tamén inclúen almofadas de 3 tamaños distintos para que o usuario poida elixir a que mellor se adapta ao seu ouvido (en función da firmeza ou do illamento acústico que queira conseguirse).\nOs Google Pixel Buds destacan pola súa boa suxeición no ouvido


A Deputación de Ourense destina más de 470 mil euros ao deporte – Galicia 24 Horas\nA Deputación de Ourense destina más de 470 mil euros ao deporte\nBy Redacción on 12 enero, 2018 Comentarios desactivados en A Deputación de Ourense destina más de 470 mil euros ao deporte\nA Xunta de Goberno da Deputación de Ourense aprobou nunha reunión destinar un total de 478.000 euros a axudas para o deporte. Así o informou a deputada de Transparencia e Goberno Aberto, Montserrat Lama, quen deu conta dos acordos da Xunta de Goberno correspondente a hoxe venres, 12 de xaneiro. Asemade, aprobáronse as bases do XXVIII premio de xornalismo “Xosé Aurelio Carracedo”, que convoca anualmente a Deputación de Ourense, dotado con 3.000 euros.\nPremio de xornalismo “Xosé Aurelio Carracedo”\nA Xunta de Goberno da Deputación de Ourense aprobou tamén hoxe as bases reguladoras da convocatoria do XXVIII Premio de xornalismo “Xosé Aurelio Carracedo”, na súa edición de 2018, que estará dotado cun único premio de 3.000 euros. Poderán optar a este premio todos os profesionais ou colaboradores habituais que exerzan o seu labor en medios de comunicación escritos ou audiovisuais, en calquera das súas modalidades.\nA Deputación de Ourense destina más de 470 mil euros ao deporte added by Redacción on 12 enero, 2018


PREMIOS DE RESPONSABILIDAD SOCIAL EMPRESARIAL (PREMIOS RSE GALICIA)\nUsted está aquí:Inicio Base General de Ayudas Ayudas por Consellerías Secretaría Xeral de Emprego PREMIOS DE RESPONSABILIDAD SOCIAL EMPRESARIAL (PREMIOS RSE GALICIA)\nEl plazo de presentación finalizó el 29/07/2016\nOrde do 10 de xuño de 2016 (DOG Nº122 do 29/06/2016) - Bases e convocatoria 2016\nPreténdese resaltar, impulsar, recoñecer e promover iniciativas concretas que sirvan de exemplo para o tecido empresarial en Galicia e indispensables para o seu fortalecemento e adaptación aos novos contornos económicos.\n1. Poderán optar aos premios RSE Galicia, as empresas públicas ou privadas galegas, ou que conten con centros de traballo en Galicia que, a través das súas políticas e sistemas de xestión, desenvolvan actuacións responsables nos ámbitos social, económico e/ou ambiental, demostrando así o seu compromiso activo coa sociedade, sempre que cumpran o establecido nesta orde de convocatoria.\n2. Non ter sido sancionadas, con carácter grave ou moi grave, en calquera dos ámbitos descritos nesta orde, nos tres últimos anos anteriores a esta convocatoria.\n3. Non poderán optar aos premios as entidades sen ánimo de lucro.\nAs candidaturas poderán ser presentadas polas propias empresas que opten a estes premios ou por outra entidade que as propoña. Neste último caso, a Secretaría Xeral de Emprego informará a empresa de que foi proposta como candidata e esta deberá confirmar\nse quere participar.\nOs premios RSE Galicia, en función do tipo de empresa que opte a calquera das modalidades dos premios, contarán con tres categorías:\nCategoría a), pequena empresa: para empresas que ocupen ata 50 persoas, inclusive.\nCategoría b), mediana empresa: para empresas que ocupen máis de 50 e ata 250 persoas, inclusive.\nCategoría c), grande empresa: para empresas que ocupen máis de 250 persoas.\nOs premios RSE Galicia contarán con catro modalidades ou recoñecementos:\na) Recoñecemento no ámbito social.\nb) Recoñecemento no ámbito ambiental.\nc) Recoñecemento no ámbito económico.\nd) Recoñecemento no ámbito da conciliación laboral, familiar e persoal e promoción da igualdade de xénero.\nPromoción dos premios.\n1. A entidade galardoada poderá facer publicidade da dita concesión en anuncios, publicacións e memorias, especificando o ano en que foi premiada, así como publicar ou difundir a concesión do premio en calquera medio de comunicación, de acordo coa imaxe gráfica do premio desenvolvida pola entidade organizadora.\n2. A Consellería de Economía, Emprego e Industria procurará a maior difusión destes premios da información, de carácter non persoal, subministrada polas empresas premiadas e finalistas en publicacións, web rse.xunta.es, redes sociais, medios de comunicación\ne demais ferramentas de divulgación.\nO prazo para a presentación das candidaturas será dun mes contado a partir do día seguinte ao da publicación desta orde no Diario Oficial de Galicia.\nOrde do 10 de xuño de 2016 (DOG Nº122 do 29/06/2016) - Bases reguladoras e convocatoria 2016\nAs propostas das candidaturas deberán presentarse preferiblemente por vía electrónica a través do formulario normalizado dispoñible na sede electrónica da Xunta de Galicia, https://sede.xunta.es\nOpcionalmente, tamén se poderán presentar as candidaturas en soporte papel en calquera dos lugares e rexistros establecidos no artigo 38.4 da Lei 30/1992.


Torre de Sandiás | Patrimonio Galego\nCastelo en Limia (comarca) e Sandiás\nCatalogouno Limiao o Ago 3, 2011 • 7:38 p.m. • 7 Comments\nOutra denominación do ben: Torre do Castro\nA torre de Sandiás, ou torre do Castro a denominación pola que é coñecida polos veciños, é o único vestixio dun castelo medieval construído na primeira metade do século XII sobre un antigo castro. Conserva en bo estado os seus grosos muros norte e leste, e parcialmente o do sur. Participou nas guerras fronteirizas pola posesión do condado da Limia, entre o monarca Afonso VII de Castela e León e Afonso Henriques de Portugal. No ano 1386 foi asaltado polo duque de Lancaster. Máis tarde, en 1467, é arrasado polos irmandiños, e quizais xa non fora reconstruído, tal como apunta algún autor. Mais a maioría dos autores afirman que voltou a reconstruirse, non quedando claro o momento no que acadou o seu estado actual. Na guerra hispano-lusitana do século XVIII, foi punto de concentración de tropas. Constaba, ademais de soto, 3 pisos e terraza superior. Ó seu pé pódese admirar unha extraordinaria panorámica da desecada lagoa de Antela e da Limia.\nCódigo no Catálogo da Xunta: GA32077002\n“Castillos de Ourense”\nOlbes Durán, Carlos\n96 páginas; 17×12 cm\nISBN: 8481770302 ISBN-13: 9788481770308\nRevista cultural e turística do concello de Sandiás ¨A Torre do Castro¨(Número 1. Ano 2007)\nBlog ¨No corazón da Antela¨\nPublicacións de interese do Concello de Sandiás:\nConsiderase unha ruína consolidada. Presenta algunha vexetación na parte alta dos seus grosos muros. Os accesos melloráronse coa realización de melloras por parte dos Obradoiros do Concello de Sandiás. O sistema de iluminación da torre foi vítima do vandalismo varias veces, ata quedar totalmente destruído (corte de cables, destrucción de lámparas, etc.).\nAnterior Ben CulturalErmida da Mercé Seguinte Ben CulturalMiliario de Zadagós\nA ficha do catálogo do PXOM de Sandiás (2007) que recolle este elemento pode visualizarse no enlace:\nAlgo mais de información:\nHai un pozo escavado na rocha; disque está encantado, que no seu fondo hai unha entrada que vai dar a unha estancia onde hai un tesouro; para desencantalo cómpre levar unha pita negra e un ovo posto por ela. Tamén se conta que dende o pozo vai un túnel que emboca na torre da Pena, en Xinzo de Limia.\nArtigo de Xesús Taboada Chivite (La Región, 05/04/1970) sobre o castelo de Sandiás.\nLenda do castelo de Sandiás recollida por Urbano Santana na revista “Nós” (“Resume xeneral de folk-lore de Sandiás”. Revista Nós, xuño-setembro, 1931).\nOutra lenda do castelo de Sandiás recollida por Urbano Santana na revista “Nós” (“Resume xeneral de folk-lore de Sandiás”. Revista Nós, xuño-setembro, 1931).\nA Xunta iniciou o proceso para licitar as obras de restauración desta torre declarada BIC.\nAsí o recolle a prensa dixital de finais do mes de maio de 2020:\nA Xunta de Galicia adxudica a restauración da Torre do Castro, en Sandiás, por máis de 75.000 euros. Así o recolle a prensa dixital do 23 e 24 de xullo de 2020:


TIVEMOS ENTRE NÓS A LUÍS VILLACIL, DIRIXENTE REVOLUCIONARIO DO ECUADOR | REPUBLICANOS ARÉVALO\nNOTA DE PRENSA EN RELACION CON LA SOLICITUD PRESENTADA EN EL AYUNTAMIENTO SOBRE LA MODIFICACION DE LAS ORDENANZAS FISCALES DEL 2011\tHa salido el último Boletin electrónico de La Plataforma de Ciudadanos por la República\nTIVEMOS ENTRE NÓS A LUÍS VILLACIL, DIRIXENTE REVOLUCIONARIO DO ECUADOR\nTomado de la página web de los compañeros de EU (IU) de Vilagarcía de Arousa (www.euvilagarcia.org).\nO Consello Local de EU de Vilagarcía tivemos unha xuntanza con Luís Villacil ex-candidato presidencial e actual Director Nacional do Movimiento Popular Democrático do Ecuador, organización política da esquerda revolucionaria de forte implantación no movimento obreiro, xuveníl e indíxena dese país.\nEste compañeiro explicóunos directamente o traballo e os obxetivos políticos do MPD, do seu grupo parlamentario e dos numerosos cargos públicos que ostenta, e a súa actuación nos últimos anos diante dos procesos de loita popular que derrubaron ate tres presidentes que incumpliron os seus compromisos co pobo. Detívose especialmente nas relacións co actual Goberno de Rafael Correa, ao que inicialmente apoiaron en base a un mínimo programa de cambios democráticos, antiimperialista e de defensa dos dereitos da maioría da poboación traballadora. Ese programa non só non se está a cumplir, senón que o Goberno impulsa e aproba medidas lexislativas, económicas e sociáis que recortan os dereitos (laboráis, de ensino, sanidade, participación e control popular etc…) que tiña a obriga de defender;\nesta xestión coloca aínda máis ao país e aos seus recursos en máns de capital internacional, o mesmo que esixe -como aquí- recortes en inversión productiva e gasto público. O compañeiro Villacil explicóunos pormenorizadamente a natureza e o alcance dos sucesos ocurridos en Ecuador o 30 de Setembro, que se presentaron polo Goberno como un intento de golpe de estado cando o que en realidade sucedéu fói que unidades da policía e tamén dunha parte das forzas armadas se insubordinaron como medida de protesta para no perder o que consideran dereitos adquiridos e que a nova Lei de servicio público recorta o suprime. Por certo que conseguiron o seu obxetivo, ao contrario que outros sectores en loita (mineiros, obreiros, campesiños, estudantes e profesores…) que son duramente reprimidos e incluso con mortos. O Presidente Correa está aproveitando a situación para tentar anular a forza política da esquerda revolucionaria -acusada nada máis e nada menos que de…cómplice de golpistas!!!?- xa que é a que demanda que a “revolución cidadá” que él encabeza acometa de verdade cambios profundos a favor do pobo. Así, se acaba de condenar a 3 anos de cárcere “por terrorismo” a Marcelo Rivera, Presidente da Federación de Estudantes Universitarios á que pertenecen a maioría do/as alumnos/as da Universidade. Tamén se dictaron, a instancias do Goberno, órdenes de detención contra a Presidenta do Sindicato do mestres, a UNE. Información máis amplia sobre todo esto pódese atopar na páx. web do MPD Ecuador. En fin, unha interesante e necesaria xornada de explicación e debate cun veterano e cualificado dirixente revolucionario e comunista, para poder coñecer que é o que está a acontecer en Ecuador por enrriba de apariencias, confusións e manipulacións. Enviamos un forte saúdo a un pobo irmán que pelea e traballa duramente por construir unha patria nova e o socialismo.


Unha misión do Clúster Alimentario de Galicia visita a Food Valley Expo 2016\nPresentación dos Food Valley Awards 2016\nDentro do programa de misións tecnolóxicas directas, unha delegación de representantes de cinco empresas e centros tecnolóxicos do Clúster Alimentario de Galicia visitou a Food Valley Expo, celebrada o 13 de outubro de 2016 en Arhnem (Holanda). A misión contou coa colaboración da European Enterprise Network.\nA finalidade da misión foi coñecer de primeira man as últimas innovacións do sector alimentario, ademais de establecer novas relacións institucionais, intercambiar coñecementos e detectar oportunidades de colaboración a nivel Europeo coa visión do Horizonte 2020.\nFood Valley é unha área na provincia holandesa de Gelderland onde as máis importantes multinacionais do sector alimentario, institutos e centros de investigación e a Universidade de Wageningen están concentrados. No val da alimentación preto de 15 mil profesionais traballan nas ciencias e tecnoloxías da alimentación orientadas á innovación. Food Valley constitúe un polo dinámico do coñecemento para a industria internacional de alimentos, creando as condicións para que os fabricantes de alimentos e institutos de coñecemento poidan traballar conxuntamente no desenvolvemento de novos e innovadores conceptos de alimentos e bebidas.\nA Food Valley Expo é unha feira anual organizada por Food Valley NL en cooperación con outras organizacións orientadas á innovación no sector alimentario. O programa da Expo ofreceu un mostrario das máis novas tecnoloxías alimentarias, empresas innovadoras e clusters do sector. A participación na mesma da delegación galega permitiulle achegar visións prácticas, as últimas ideas innovadoras e ampliar a súa rede profesional, mediante obradoiros, exposicións, foros e encontros B2B, ademais de visitas.\nEste evento anual consolidase coma o principal evento de networking alimentario de Holanda, unha cita para todos os profesionais do sector alimentario e industrias relacionadas, contando nesta edición coa presenza de máis 900 profesionais do sector a nivel global.\nEsta edición centrouse en temas como innovacións en proteínas sostibles, nutrición personalizada, novas tecnoloxías alimentarias e seguridade alimentaria. Ademais da exposición, o programa incluíu presentacións sobre os últimos avances científicos así como as innovacións postas en marcha por parte de institucións e empresas.


Que pode facer a Garda Civil contra iso…? – Luzes\n–Mira, fillo! Un garda civil que se persegue!\nCristina Moreno Martínez é algo así como un mito dentro da Garda Civil. En 2018, cando chegou a Interior, Grande-Marlaska nomeouna xefa da área de apoio do Gabinete de Coordinación e Estudos da Secretaría de Estado de Seguridade. Foi apenas dous anos despois de terse convertido na primeira muller en alcanzar o grao de tenente coronel na historia do instituto armado. Loira e miúda, benemérita de quinta xeración, está acostumada a rachar teitos de cristal ao seu paso. En 1998, con 24 anos, xa fora tamén a primeira en graduarse como oficial. Tras saír da academia, o seu destino inicial foi o posto de Oleiros…\nCristina Moreno, primeira tenente coronel da Garda Civil, xunto a José Julián Gregorio .\nTal debía ser a expectación desatada pola súa presenza que a Garda Civil tivo que improvisar como boamente puido unha rolda de prensa que resultou multitudinaria. A novísima tenente Cristina –de onde vén este costume de non referirnos nunca a elas polo apelido?– víase claramente desbordada por todo aquilo, pero foi capeando o temporal como puido, tirando de tópicos ante preguntas como «que poden achegar as mulleres ao corpo?». «Unha maior sensibilidade». Quen contaba.\nPenso que foi José María Villot –xa por entón un vello raposo– quen acabou con aquel ambiente de xogos florais deslizando unha pregunta sobre a antipatía que o instituto armado espertaba entre algúns veciños de Navarra, que mesmo pediran levar as casas cuarteis lonxe dos seus domicilios. A tenente, que non agardaba tal cousa, titubeou unha resposta de circunstancias que rematou máis ou menos así: «Vivimos nunha democracia e se a xente quere máis liberdade, contra iso, a Garda Civil non pode facer nada». Tiro de memoria e van aló máis de vinte anos, pero a sentenza impactoume tanto que creo que podo apostar, non só polo espírito da frase, senón tamén pola súa case absoluta textualidade.\nFotos de arquivo de Cristina Martínez nun fotograma do programa Ellas, de TVE, este dedicado ás mulleres da Garda Civil.\nEncantado co achado, o manzanillo que eu era entrou pola porta da redacción convencido de que traía ouro en po. Pouco durou a emoción. Tocaba vender o binomio muller e Garda Civil, así que o da «sensibilidade» era o enfoque adecuado. Pero non estaba todo perdido: Madrid quería tamén unha peza sobre o acontecemento. Chamei correndo á redacción central e vendinlles o que eu seguía considerando un titularazo:\n–Que di que «se a xente quere máis liberdade, contra iso a Garda Civil non pode facer nada». Así, textual.\n–Algunha cousa máis…? Si, claro, falou doutras cousas…\n–Si, que a presenza da muller na Garda Civil servirá para dar maior sensibilidade ao corpo e…\n–Que queremos iso…\n–Vale, vale. Pois nada. Xa volo gravo…\nComo non hai dúas sen tres, aínda ben non colgara e xa soaba o teléfono de volta. A emisora de Móstoles. Resulta que a tenente era orixinaria dalí e querían que contase tamén a noticia no seu local. Eu daquela era inasequible ao desalento, así que volvín coa turra. Nin caso. Tamén para eles facturei unha peza chea de sensibilidade.\nSe aquela rolda de prensa se tivese retransmitido en directo, aínda que non fose no medio dunha crise sanitaria, esa declaración no tería pasado desapercibida e á tenente –e aos superiores da tenente– teríalles custado moito explicar, por exemplo, que era o que lle gustaría poder ter feito á Garda Civil contra esa xente que quería máis liberdade ou que medidas tomaría se isto non fose, vaia por Deus, unha democracia.\nO máis probable é que, a pesar do historial da benemérita, o de Cristina Moreno fose un lapso. E por iso eu pensei que tamén o sería o do xeneral Santiago cando dixo aquilo de que unha das súas «liñas de traballo» nesta pandemia é «minimizar ese clima contrario á xestión da crise por parte do Goberno». Pero os feitos viñeron demostrar que non, e que este home, ata agora pouco acostumado a falar ante os medios –como tampouco o estaba a nosa protagonista aló polo 98– simplemente dixese o que pensaba e o que a Garda Civil está facendo; no caso dos bulos, por certo, con bastante pouco éxito…\nMáis aló do divertido que é que o trifachito considere agora os picoletos marxistas bolivarianos, ou que os herdeiros de Fraga, Urdaci e Fernández Díaz se preocupen de súpeto pola liberdade de expresión e a independencia das forzas de seguridade, está claro que isto tiña que pasar. Tanto uniforme e tanto ardor guerreiro nas comparecencias; tanta foto da UME apatrullando cidades baleiras; tanto parte de batalla na loita sen cuartel contra o virus tiñan, por forza, que deixarnos este tipo de cousas.\nA uns días de que os pequenos volvan saír á rúa e de que comece o desescalamento, chega o momento de preocuparse en serio desa «nova normalidade» que agarda por nós. E non falo só do económico, que semella a única preocupación. O medo é o mellor caldo de cultivo que existe para o recorte de dereitos. E a ver se, mentres estamos nas nosas casas, facendo pan, pilates, ou dándolle a volta ao catálogo de Netflix, aí fóra vaise estar fraguando un escenario onde a Garda Civil –ou a policía, ou o exército, ou os xuíces– desta vez si que vaian poder «facer algo» cando queiramos máis liberdade. Ou, polo menos, a que tiñamos antes.\nCategorías:Coronavirus, Feminismos, Luís Pardo, Opinión, Política, Son un pasmón, Ultradereita\nTags: coronavirus, Cristina Moreno, Garda Civil, liberdade, tenente coronel, UME, virus


Música celta e ochentera para esta fin de semana a maiores da entroidada e o cine\nPatricia F.S 22 de enero de 2016, 13:05\nA Arca da Noe en Vilar de Santos presenta o concerto de Ad Heyra Liti, música folk con influencias de Islandia, Australia e celta. Unha mestura de cancións propias e versións de grupos como The Chieftains. A cita é a partir das 22h este venres. O sábado chega o gaiteiro ruso Alexander Anistratov, coñecido en Rusia e en toda Europa pola súa música folk e tradicional. Alexander é mestre, artista e profesor e fabrica gaitas entre outros instrumentos. Tocará a partir das 17h.\nA Corte dos Bois en Sandiás ofrece un concerto de Isarel Ruíz que se presenta como Joao Tomba e a súa orquestra TDK Chrome. O músico é coñecido por grupos como Pedrito Diablo&Los Cadáveras. Un repaso polo rock dos 80 a partir das 23h.\nA oferta de ocio complétase co Entroido. O sábado a partir das 19h terá lugar o aforcamento do Meco na Praza Maior de Xinzo. A comitiva irá acompañada por un grupo de gaiteiros e personaxes tradicionais como o touro así como a procesión de fachóns. O domingo é o día do Oleiro e do seu tradicional xogo das olas polas rúas do casco vello. A patir das 13h será o Oleiro infantil e ás 17h o Oleiro Senior. Actuarán, grupos de música tradicional como Zurrumalla, Melidaos e Requinta da Laxeira.\nA carteleira do Cine Gesma presenta a película "Joy", do director David O. Russell, con actores como Jennifer Lawrence e Robert de Niro. Unha comedia/drama na que unha humilde traballadora acaba converténdose nunha popular inventora de produtos do fogar. Os horarios para vela son venres 22, sábado 23, domigo 24, mércores 27 e xoves 28 ás 22.30h.\nPara os máis cativos, Cine Gesma proxecta o filme "Alvin y las ardillas:fiesta sobre ruedas", unha comedia familiar que recolle as aventuras destes divertidos animais. Os horarios son venres 22, sábado 23, domigo 24, mércores 27 e xoves 28 ás 18.30h e ás 20.15h.\nda música semana fin maiores oferta\nA Agrupación Musical da Limia prepara o seu concerto de Aninovo


A Deputación financia obras en Marín e Cerdedo-Cotobade - Pontevedra Viva\nA Deputación financia obras en Marín e Cerdedo-Cotobade\nSábado 30 de Marzo, 2019 ás 12:55 do Sábado 30 de Marzo, 2019\nA Deputación de Pontevedra aprobou este venres en Xunta de Goberno novos investimentos para os concellos de Marín e Cerdedo-Cotobade.\nNo caso de Marín, con cargo á liña 1 do Plan Concellos, adicaránse 156.000 euros para financiar o sistema de retención de sólidos no aliviadoiro e equipos para incrementar caudais de impulsión da estación de bombeo de augas residuais da Goleta.\nMáis polo miúdo, o que se pretende é dar unha solución técnica ao feito dos alivios constantes no sistema de saneamento a través dunha tapa nun pozo de rexistro no colector que, por gravidade, transporta as augas residuais ata o pozo de bombeo da Goleta. Para levar a cabo esta actuación vaise a rebaixar a cota de saída do aliviadoiro principal do pozo de bombeo, realizando un novo colector e instalando un pozo de alivio con retención de sólidos; e, tamén, se van a substituír as bombas.\nTamén con cargo á liña 1 do Plan Concellos 2019, Cerdedo-Cotobade recibe unha achega de 82.000 euros para financiar a adquisición dun inmoble de 1.142 metros cadrados destinado a servizos municipais en A Chan, Carballedo.


The Gift e cinco grupos máis completan o cartel de 17º Ribeira Sacra – A Movida\nThe Gift e cinco grupos máis completan o cartel de 17º Ribeira Sacra\nPosted on 20 Xuño, 2021 by Redacción\nThe Gift, Silvana Estrada, Alberto & García, Terrier, Sofía Comas, Rapariga dj e Ángel Carmona pechan o cartel da quinta edición do festival lucense. Pola contra, os escoceses Teenage Fanclub pospoñen a súa actuación á edición de 2022 tras ter aprazada a súa xira este ano.\nActuación no 17º Ribeira Sacra de 2020 1 T.Novoa\nO festival 17º Ribeira Sacra suma seis novas actuacións ao seu cartel deste verán que terá lugar do 16 ao 18 de xullo, máis tamén sufre a baixa de Teenage Fanclub. Os escoceses aprazaron a súa xira e participarán no festival galego no verán do 2022. Tódalas persoas que por este motivo queiran devolver o seu abono teñen de prazo ata o martes 22.\nConsiderada unha das bandas de referencia a nivel internacional, The Gift esconden no seu “Tour Verão” a historia dos seus 25 anos de traxectoria, os seus momentos máis explosivos, mentres presentan as cancións do seu último traballo, “Verão”. Pola súa banda, Silvana Estrada, á que os medios tachan como “A Chavela Milenial”, chegará a 17º Ribeira Sacra a ritmo de jazz mesturado co folclore que bebeu na súa terra, Veracruz, e presentará as cancións do seu primeiro álbum, “Marchita”, que verá a luz a finais deste mes. Alberto & García continúan celebrando a publicación do seu novo single, “Río Bravo”, un tema que explora a vea rockeira da banda, apostando mesmo por introducir pinceladas surf e sons fronteirizos pero con ese toque latino tan habitual na banda norteña. As ganas de seguir coreando pola Ribeira Sacra poñeranas a troupe de Terrier, sons pop frescos que botan man de momentos de garage latente onde a vea pop é a que acaba marcando as diferenzas. Pero na maxia que esconde o festival tamén hai momentos para penetrarse no universo de artistas con cancións de fraxilidade vigorosa, como é o caso de Sofía Comas, que aborda no seu último traballo, “El verano será eterno” o duelo tras a morte dun ser querido a través da música e a poesía.\nEstas actuacións súmanse as xa confirmadas previamente de Depedro, The Excitements, Budiño & Novoa, Alberto & García, Bronquio, Ian Quin, Dani, Auto Sacramental e Ale. Ademais desde a organización adiantan que aínda quedan por anunciar as actividades, roteiros, catas, concertos no catamarán… e non descartan que poidan ampliar o aforo e pór máis abonos á venda, en función das novas medidas santinarias.\n17º Ribeira Sacra 17º Ribeira Sacra 2021 2021 Alberto & García Ángel Carmona festival Lugo Rapariga dj Ribeira Sacra Silvana Estrada Sofía Comas Terrier The Gift


Pax. Comentarios 2 - A Xunta non esixirá usar o galego na Xustiza porque falalo "é un mérito, non unha obriga"\n4 De Vox\nMáis do mesmo. Ata acabar co galego non han parar.\nFalar galego cada día ten máis mérito, especialmente nun xulgado, ca garda civil/policia, nun hospital, en moitos concellos... Dereitos ningún pero mérito ten. A ver se algún día a Xunta e Madrid se quitan os complexos e fan que falar en galego sexa un privilexio ao alcance duns poucos (sí, que o privaticen!). Se cadra así algún snob ata se animaría a falalo...\nA ignorancia asume formas curiosas na Galiza, e unha é a da tolerancia represiva cara ó galego


tallerdepolo: Animalario Universal del Profesor Revillod\nPois un día Olga (unha persoa chea de curiosidade e amabilidade, entre outras moitas interesantes características ;) apareceu no taller cun agasallo estupendo, descoñecido ata o momento por min: O Animalario Universal del Profesor Revillod .\nUn fermoso libriño que ten un potencial tremendo para empregar en xogos de artes plásticas ... un libriño que nos pode dar ideas en momentos de sequía creativa.\nO libro é unha relación de distintos animais ( marabillosamente debuxados) e partidos cada un deles en tres anacos; facendo posible combinar a cabeza do primeiro co tronco do terceiro e o cu do quinto, por exemplo. Ademáis posibilita tamén a creación de novos nomes para os sorprendentes seres combinados; partindo en sílabas mesturables as palabras. E engade unha descripción de hábitat ou costumes que igualmente se reorganiza cando reestructuras os animais... unha beleza.\nnós fixemos o mesmo con collage e , quen quixera, podía engadir debuxo.\nPresentámosvos o fantástico animalario de ángel, candela, diana, lía, marisé, inés, saúl...\nComo vedes este animalario é tan libre que non só mestura animais... tamén zapatos, estatua, partes de animais humanos... o que nos encha o ollo!\nEtiquetas: colaboración, creatividade, experimento, nen@s, taller infantil


Plan DigiTalent, máis de 80 actividades para achegar as profesións TICS aos máis novos - Xente Dixital\nA Axencia para a Modernización Tecnolóxica de Galicia (Amtega) pon en marcha a primeira edición do Plan de Promoción do Talento Dixital de Galicia, DigiTalent 2020. Esta nova iniciativa busca achegar o mundo tecnolóxico e as súas novas tendencias aos máis xóvenes da casa, de maneira que descubran o atractivo que pode ser este mundo.\nCon máis de 80 actividades ata decembro, estas actividades buscan reforzar o atractivo vocacional das profesións neste eido a través de talleres lúdico-formativos, sesións de mentorado charlas ou accións informativas, nas que se implicará tamén ao seu círculo máis próximo (pais/nais, avós/avoas, titores, etc…).\nXunto á Amtega, forman DigiTalent axentes tecnolóxicos que colaborarán nas actividades. Entre estes axentes están as 12 empresas que en 2013 se adheriron ao Pacto Dixital da Xunta para impulsar o crecemento tecnolóxico da comunidade. Indra, Everis, Iecisa, Satec, Televés, R, Altia, Coremain, Telefónica, Vodafone, DXC Tecnology e o Clúster TIC Galicia serán as empresas que estarán a participar nas sesións para os máis novos.\nO obxectivo principal de DigiTalent é promocionar os estudios do ámbito STEM, xa que en Galicia so o 9,3% dos matriculados en carreiras universitarias pertencen a este ámbito. Un tanto por cento que contrasta coa gran demanda que este tipo de carreiras ten no ámbito galego, habendo no 2016 máis de 16.000 traballadores en activo.\nPara saber como participar en DigiTalent 2020, a Amtega ten a disposición de todos o portal https://amtega.xunta.gal/digitalent onde está toda a información e actividades actualizadas.\n← Un tipo de letra para recordar mellor o que les Coches autónomos, así ve o “autopilot” de Tesla a estrada na cidade →


DOG Núm. 114 Xoves, 17 de xuño de 2021 Páx. 30286\nA Lei 13/2008, do 3 de decembro, de servizos sociais de Galicia, establece, no seu artigo 3, os obxectivos do Sistema galego de servizos sociais; inclúe entre eles o de proporcionar oportunidades e recursos que garantan a igualdade entre mulleres e homes e posibiliten a conciliación entre a vida persoal, familiar e laboral, así como o de garantir o apoio ás familias como marco de referencia en que se desenvolven as persoas.\nNa procura deste obxectivo enmárcase a modificación operada a través da Lei 7/2019, do 23 de decembro, de medidas fiscais e administrativas, que engade no seu artigo 23.Seis unha disposición adicional novena á Lei 13/2008, do 3 de decembro, de servizos sociais de Galicia, na cal se recollen as actuacións previstas para conseguir a gratuidade da atención educativa nas escolas infantís de 0-3 anos para segundos/as fillos/as e sucesivos.\nTamén pertence a esta área do PAN o Bono concilia, unha axuda económica directa ás familias para colaborar no pagamento dunha praza nunha escola infantil privada da súa elección naqueles casos de nenos ou nenas que queden en lista de agarda nas escolas infantís públicas ou financiadas con fondos públicos, ou residan en localidades nas cales non existen prazas públicas, mantendo o obxectivo da gratuidade recollido na anterior convocatoria.\nDe conformidade co Decreto 216/2020, do 3 de decembro, polo que se establece a estrutura orgánica da Consellería de Política Social, atribúeselle á Dirección Xeral de Familia, Infancia e Dinamización Demográfica o exercicio das políticas públicas de apoio á familia e á infancia, así como a promoción e a adopción das medidas de conciliación que garanten un ambiente favorable para o libre desenvolvemento das familias.\nEsta orde adáptase ao disposto na Lei 38/2003, do 17 de novembro, xeral de subvencións, e ao Real decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións. Así mesmo, adáptase ao disposto na Lei 9/2007, do 13 de xuño, de subvencións de Galicia, e ao Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e ten en conta, en todo caso, os principios de publicidade, transparencia, concorrencia, obxectividade, igualdade, non discriminación, eficacia no cumprimento dos obxectivos fixados pola Administración da Xunta de Galicia e eficiencia na asignación e na utilización dos recursos públicos, e os demais requisitos exixidos na Lei 3/2021, do 28 de xaneiro, de orzamentos xerais da Comunidade Autónoma de Galicia para o ano 2021.\n2. O crédito dispoñible desconcentrarase entre as xefaturas territoriais da Consellería de Política Social en función do que resulte da aplicación dos criterios de adxudicación establecidos no artigo 13.\n3. De acordo co previsto no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, poderase excepcionalmente ampliar a contía máxima dos créditos dispoñibles cando o aumento veña derivado dunha xeración, ampliación ou incorporación de crédito; cando existan remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo. O incremento do crédito queda condicionado á declaración de dispoñibilidade como consecuencia das circunstancias sinaladas e, se é o caso, logo da aprobación da modificación orzamentaria que proceda. A ampliación do crédito publicarase nos mesmos medios que a convocatoria sen que implique a apertura de prazo para presentar novas solicitudes nin o inicio de novo cómputo de prazo para resolver.\n2. A contía da dita axuda estará en función da renda per cápita da unidade familiar, de acordo coa seguinte táboa, sen que se poida superar en ningún caso o custo da praza:\na) Entenderase por unidade familiar a formada pola/s persoa/s proxenitora/s e o/a cónxuxe ou persoa con análoga relación de afectividade e mais:\nb) Tomarase o importe dos ingresos totais da unidade familiar, que será o resultado da agregación das rendas de cada un dos seus membros no exercicio 2019, calculadas por agregación da base impoñible xeral coa base impoñible do aforro, segundo os criterios establecidos na normativa do imposto sobre a renda das persoas físicas.\nc) O importe anterior dividirase entre o número de membros computables da unidade familiar. No caso de familias monoparentais, incrementarase nun 0,8 o número real de membros que compoñen a dita unidade familiar.\nEntenderase por familia monoparental o núcleo familiar a que se refire o artigo 13.1 da Lei 3/2011, do 30 de xuño, de apoio á familia e á convivencia de Galicia.\n4. De conformidade co establecido no artigo 68 da Lei 39/2015, do 1 de outubro, se a solicitude non reúne algún dos requisitos exixidos nestas bases reguladoras, requiriranse as persoas interesadas para que, nun prazo de dez días hábiles, emenden a falta ou acheguen os documentos preceptivos, con indicación de que, se non o fixeren así, se terán por desistidas da súa petición, logo da resolución, que se deberá ditar nos termos previstos no artigo 21 da mesma lei.\n5. Respecto dos expedientes en que concorran causas de inadmisión, así como de declaración ou aceptación de desistencia, o órgano instrutor formulará a correspondente proposta. En todo caso, non se admitirán a trámite e procederase ao arquivamento das solicitudes que se presenten fóra do prazo establecido na convocatoria, agás os supostos establecidos no artigo 9.2.\n1. Conforme o establecido no artigo 21 da Lei 9/2007, do 13 de xuño, créase, como órgano avaliador das solicitudes, unha Comisión Central de Valoración, á cal lle serán remitidos os expedientes unha vez completos, xunto cun informe emitido por cada xefatura territorial. Esta comisión realizará a avaliación de acordo cos criterios de baremación de solicitudes establecidos no artigo 13.\na) Presidencia: a persoa titular do servizo con competencias en materia de conciliación familiar, da Consellería de Política Social, ou persoa que a substitúa, que será a persoa titular do servizo con competencias en planificación para o impulso demográfico.\nc) Secretario/a: unha persoa ao servizo da Administración adscrita á subdirección xeral con competencias en materia de demografía e conciliación.\n2. No caso de ausencia dalgunha das persoas que integran a Comisión de Valoración, será substituída pola persoa designada pola Presidencia da Comisión.\n3. Avaliadas as solicitudes presentadas no prazo ordinario seguindo os criterios establecidos no artigo 13, a Comisión de Valoración emitirá un informe no cal se concrete o seu resultado, con indicación da puntuación que corresponde a cada un deles e a axuda aplicable en cada caso, segundo o cal a subdirección xeral con competencias en materia de demografía e conciliación formulará a proposta de resolución ao órgano competente para resolver a concesión ou denegación da subvención solicitada, e proporá a concesión da subvención segundo a orde de puntuación e polo importe da axuda que corresponda ata esgotar o crédito dispoñible.\nInmediatamente antes de redactar a proposta de resolución, cando no procedemento se teñan en conta feitos, alegacións ou probas distintos dos aducidos pola persoa interesada, poráselle de manifesto para que, no prazo de dez días, alegue ou presente os documentos e xustificación que coide pertinentes, de acordo co disposto no Decreto 11/2009, do 8 de xaneiro.\nNo suposto de que algunha persoa beneficiaria non acepte a axuda ou renuncie a ela, a subdirección xeral con competencias en materia de demografía e conciliación poderá formular proposta de resolución complementaria e adxudicar o importe dispoñible ás solicitudes avaliadas pola Comisión e que non acadaron axuda por límites orzamentarios, de acordo coa orde de puntuación obtida.\nA persoa que rexeite a axuda concedida polo procedemento establecido nesta orde quedará excluída da lista de agarda a que se refire o número 4, así como da lista de agarda da escola pública, agás neste último suposto cando a renuncia estea motivada polo cambio substancial das condicións en que se concedeu a dita praza.\n4. As solicitudes presentadas pasado o prazo ordinario ao abeiro do previsto no artigo 9.2 e mais aquelas que, presentadas consonte o previsto no artigo 3.2.b) da Resolución do 11 de marzo de 2021, non obtivesen praza e marcasen a opción ao programa Bono concilia, de haber crédito dispoñible, unha vez esgotada a lista de agarda das presentadas no prazo ordinario, serán avaliadas seguindo os criterios establecidos no artigo 13 e atendidas ata esgotar o dito crédito.\n3º. No caso de que o/a neno/a para quen se solicita a praza nacese nun parto múltiple:1 punto.\n3º.Persoas que desenvolvan e perciban o tramo de inserción (Risga):\ne) Unidades familiares con fillo/a que obtivese Bono concilia no curso anterior e que soliciten para este: 50 puntos.\nf) Residencia en concellos onde non exista ningún recurso público de atención á infancia 0-3: 40 puntos.\n1. A resolución dos expedientes, logo da fiscalización da proposta ou propostas, de ser o caso, en uso do previsto no artigo 7.3 da Lei 9/2007, do 13 de xuño, corresponde, por delegación, á persoa titular da Dirección Xeral de Familia, Infancia e Dinamización Demográfica da Consellería de Política Social, que deberá resolver no prazo de quince días desde a data de elevación da correspondente proposta.\n3. O prazo para resolver e notificar a resolución das axudas será de cinco meses, contados desde o día seguinte á data da publicación desta. Transcorrido o dito prazo sen se ditar resolución expresa, as solicitudes poderán entenderse desestimadas.\nPublicaranse no Diario Oficial de Galicia (DOG), de conformidade co establecido no artigo 45 da Lei 39/2015, do 1 de outubro, os actos administrativos de requirimento de emenda de documentación, así como as correspondentes resolucións, sen prexuízo do disposto no artigo 46 da mesma lei. Esta publicación producirá os efectos de notificación. Adicionalmente, de forma complementaria poderase efectuar a notificación de todos actos administrativos de acordo co reflectido nos parágrafos seguintes:\na) As notificacións complementarias de resolucións e actos administrativos practicaranse preferentemente por medios electrónicos. As persoas interesadas poderán decidir e comunicar en calquera momento que as notificacións sucesivas se practiquen ou deixen de practicar por medios electrónicos mediante os modelos normalizados dispoñibles.\nb) A persoa interesada deberá manifestar expresamente a modalidade escollida para a notificación (electrónica ou en papel) no formulario.\nc) No caso de optar pola notificación en papel, practicarase a notificación segundo o establecido na normativa reguladora do procedemento administrativo común.\nd) De conformidade co artigo 45.2 da Lei 4/2019, do 17 de xullo, de Administración dixital de Galicia, as notificacións electrónicas practicaranse mediante a comparecencia na sede electrónica da Xunta de Galicia e a través do sistema de notificacións electrónicas de Galicia, Notifica.gal. Este sistema remitiralles ás persoas interesadas avisos da posta á disposición das notificacións á conta de correo e/ou teléfono móbil que consten na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida.\ne) As notificacións complementarias por medios electrónicos entenderanse practicadas no momento en que se produza o acceso ao seu contido e entenderanse rexeitadas cando transcorran dez días naturais desde a posta á disposición da notificación sen que se acceda ao seu contido.\nf) Se o envío da notificación electrónica non for posible por problemas técnicos, practicarase a notificación polos medios previstos na normativa reguladora do procedemento administrativo común.\nArtigo 16 . Réxime de recursos\n1. En todo caso dará lugar á modificación da resolución e á minoración da contía no importe correspondente a escolarización nunha praza de custo inferior á axuda concedida.\nArtigo 18. Pagamento e xustificación da axuda\n1. Unha vez que sexa notificada a resolución de concesión, as persoas beneficiarias dispoñen dun prazo de dez días hábiles para achegar á xefatura territorial correspondente:\na) Xustificante de matrícula do centro onde vai acudir a nena ou neno segundo o modelo do anexo IV, no cal deberá constar a data de comezo no centro, o horario de asistencia e o importe da mensualidade desagregada por conceptos.\nb) Copia da cartilla de vacinación do neno ou da nena.\nc) Declaración de axudas para o mesmo concepto, coa indicación da súa contía no caso de percibir algunha (anexo III). No suposto de producirse algunha variación respecto do declarado, deberá comunicárselle á xefatura territorial da Consellería de Política Social correspondente con carácter inmediato.\nO cumprimento do calendario de vacinación infantil do Programa galego de vacinación, así como a achega do xustificante da matrícula no prazo sinalado son imprescindibles para obter a axuda; no caso contrario a persoa interesada decaerá da súa solicitude.\n2. O importe da axuda aboaráselles ás familias con carácter mensual.\n3. O pagamento, sen prexuízo das xustificacións complementarias que se poidan exixir cando se dean circunstancias obxectivas que así o demanden e das comprobacións necesarias por parte da xefatura territorial da Consellería de Política Social, realizarase logo da presentación, orixinal ou copia cotexada, da factura mensual emitida polo centro en que conste a cota aboada e os servizos a que corresponde, xunto co xustificante do seu pagamento. Esta documentación deberalle ser remitida á xefatura territorial correspondente con data límite do día 20 do mes a que se refire o servizo.\nArtigo 22. Réxime de infraccións e sancións\nDisposición adicional segunda. Bono concilia para nenos/as nados/as entre o 1 de novembro de 2020 e o 31 de xaneiro de 2021\nAs familias con nenos/as nacidos/as entre o 1 de novembro de 2020 e o 31 de xaneiro de 2021 que estean asistindo a unha escola infantil de titularidade privada poderán solicitar directamente a axuda do Bono concilia, a través do modelo normalizado do anexo I, sen a obriga de solicitar previamente unha escola sostida con fondos públicos. No caso de que solicitasen e a teñan concedida poderán renunciar expresamente a ela sen decaer do dereito á axuda do Bono concilia.\nDisposición adicional terceira. Bono concilia para o alumnado de renovación de praza do servizo de educación infantil para nenos e nenas de 0 a 3 anos en escolas infantís de titularidade privada\nO alumnado que durante o curso 2020/21 foi adxudicatario dunha praza do servizo de educación infantil para nenos e nenas de 0 a 3 anos en escolas infantís de titularidade privada recibirá a puntuación prevista para as unidades familiares adxudicatarias do Bono concilia no curso anterior. Para estes efectos, deberá presentarse unha solicitude segundo o modelo do anexo I.\nNeste sentido, a contía da axuda do Bono concilia que percibirán estas familias será, como mínimo, dependendo do nivel de renda, a mesma que o prezo aboado ata o de agora pola Xunta de Galicia por cada unha das prazas ocupadas por estes nenos e nenas, de maneira que o prezo que deberán pagar estas familias, de ser o caso, non sexa superior ao aboado durante o curso 2020/21 polo servizo de educación infantil en escolas infantís de titularidade privada.\nDisposición adicional cuarta. Vacantes producidas nas escolas infantís a partir do 15 de setembro de 2021\nNo caso de existiren prazas vacantes nas escolas infantís de titularidade da Axencia Galega de Servizos Sociais ou do Consorcio Galego de Igualdade e Benestar a partir do 15 de setembro de 2021, poderánselles ofertar ás persoas beneficiarias do programa Bono concilia, que poderán optar por acceder ás ditas prazas ou continuar co Bono concilia.\nDisposición adicional quinta. Límite orzamentario\nDisposición adicional sétima. Publicidade\n2. Por outra banda, de acordo co previsto na Lei 38/2003, do 17 de novembro, xeral de subvencións, transmitiráselle á Base de datos nacional de subvencións a información necesaria.\nDisposición adicional oitava. Información das escolas infantís sostidas con fondos públicos con lista de agarda\n1. Con data límite do 1 de xullo de 2021, as escolas infantís sostidas con fondos públicos que teñan en lista de agarda solicitudes que optasen polo Bono concilia dentro do prazo ordinario de solicitudes, deberán cubrir os datos correspondentes na aplicación escinf. Neste caso, deberanlle remitir á xefatura territorial correspondente da Consellería de Política Social a seguinte documentación:\na) Unha certificación da puntuación acadada por estas solicitudes.\nb) O anexo III da Resolución do 11 de marzo de 2021, pola que se convoca o procedemento de adxudicación de prazas nas escolas infantís 0-3 dependentes da Axencia Galega de Servizos Sociais, cuberto polas persoas solicitantes (código de procedemento BS402A).\n2. De non presentar a documentación sinalada no prazo establecido non se tramitarán estas solicitudes en lista de agarda coa opción deste programa, agás que se esgote a do resto de persoas candidatas ao Bono concilia.\n3. Poderanse tamén achegar, con data límite do 31 de outubro de 2021, as solicitudes previstas no artigo 3.2.b) da Resolución do 11 de marzo de 2021 que non obtivesen praza e exercesen a opción do Bono concilia.\nAutorízase a persoa titular da Dirección Xeral de Familia, Infancia e Dinamización Demográfica para ditar as disposicións que sexan necesarias para o desenvolvemento desta orde.


Clasificación para o Campionato de España Infantil Feminino | Baloncesto\nClasificación para o Campionato de España Infantil Feminino\nEsta pasada fin de semana disputouse en Montouto a Final a 4 da 1ª División Infantil Feminina.\nA tempada acabou cunha igualdade incrible, algo que non se lembraba nos últimos anos, con tres equipos que podían proclamarse campións na última xornada de liga.\nO campionato, a pesar de acabar cun triplo empate na cabeza, entre as nosas, Bosco Salesianos e Celta de Vigo, leváronllo as de Ourense, ao desfacerse o empate entre os tres equipos co basket average.\nO noso equipo ao quedar segundo clasificado da liga regular foi o encargado de organizar a final a 4, que se disputou esta pasada fin de semana.\nAs dúas semifinais daban acceso ao Campionato de España, xa que a Galicia correspondíanlle tres prazas, a do equipo campión e dous máis.\nA primeira das semifinais disputouse o sábado ás 16:00 e nela medíronse os equipos de Allariz e o Celta de Vigo.\nForon as viguesas as que arrincaron máis fortes, marcando un ritmo moi alto de xogo desde o primeiro minuto. As allaricenses foron entrando moi lentamente en xogo, custáballes atopar o ritmo e o seu acerto desde a liña de 3 puntos non era tampouco o doutras ocasións, algo que lastraba moito o seu xogo.\nA pesar de que as diferenzas entre ambos os equipos eran evidentes o encontro foi digno dunhas semifinais xa que as de Allariz continuaban pelexando ata o final do encontro.\nXa tiñamos o primeiro clasificado para a final e para o Campionato de España.\nÁs 18:00 empezou a semifinal que media ás nosas infantís coas do Estudantes de Lugo.\nO partido empezou cun ritmo alto por parte de ambos os conxuntos, algo que propiciaba certos fallos e imprecisións, aínda así o partido era vistoso.\nAo descanso chegábase con 15 puntos de vantaxe para as locais.\nTras o paso polos vestiarios as nosas saíron moi enchufadas, moito máis intensas desenvolvían un xogo máis veloz e pronto a diferenza subiu ata os 30 puntos.\nA terceira praza para o Campionato xa tiña dono, agora só quedaba por determinar ao día seguinte a orde final de clasificación e por iso tiñan que medirse o Celta e as nosas.\nA final disputouse o domingo ás 17:00\nO partido comezou moi intenso, poñendo o equipo do Celta o nivel físico do partido moi alto, algo que ao ter un banco moito máis profundo que o noso lles favorecía.\nAos poucos as viguesas íanse distanciando, non acababan de romper o encontro xa que as distancias non superaban os 11 puntos de diferenza.\nNon foi ata despois do descanso que as visitantes rompían o encontro, as nosas continuaron pelexando, pero o encontro xa quedaba decantado a favor das viguesas.\nEste resultado fainos quedar na terceira posición, algo que non ten que deixarnos un mal sabor de boca xa que a entrega e o traballo deste grupo foi moi bo ao longo de toda a tempada.\nAgora tócalles gozar do Campionato de España que se celebrará en Marín a partir do 9 de Xuño.\nEste pasado martes celebrábase o sorteo para o Campionato de España en Marín e o noso equipo quedaba encadrado no Grupo E xunto a: Stadium Casabranca, Oviedo Baloncesto e Mocidade de Ceuta.\nAbriremos a nosa participación no Campionato de España o domingo 9 ás 18:00 #ante o Stadium Casabranca de Zaragoza, un día máis tarde á mesma hora medirémonos ao Oviedo Baloncesto e finalizaremos a fase de grupos o día 11 ás 16:30.


OFICINA ABANCA CELEIRO\nO CONCELLO DE VIVEIRO MANTERÁ ESTE XOVES UNHA REUNIÓN COS VECIÑOS DE CELEIRO E DIRECTIVOS DA ABANCA PARA PEDIR QUE A ENTIDADE RECONSIDERE O PECHE DA OFICINA\nViveiro, 1 de marzo de 2021. O grupo de goberno de Viveiro informa que o este xoves, 4 de marzo, terá lugar no concello a reunión solicitada pola alcaldesa, María Loureiro, en relación co peche da sucursal de Abanca en Celeiro, na que estarán presentes unha representación veciñal e directivos de Abanca e na que se intentará avaliar posibles solucións para que a entidade bancaria reconsidere a súa decisión e a sucursal de Celeiro poida permanecer aberta.\nAdemais, no pleno que terá lugar mañá, martes 2 de marzo, tratarase a moción presentada pola alcaldía propoñendo ao pleno da corporación que se adopte o acordo de instar á entidade Abanca a que manteña aberta a sucursal, polo prexuízo que o seu peche pode causar ás persoas que viven en Celeiro.\n“Non tiñamos constancia do peche, a entidade comunicouno cando xa era efectivo e lamentamos a decisión”, afirma o grupo de goberno, que espera a unanimidade dos grupos no apoio á moción.\nEn Celeiro viven unhas 1.300 persoas e era a única oficina bancaria que quedaba aberta. “Non temos competencias pero defenderemos os intereses dos veciños e veciñas, non todo podo decidirse en función da rendabilidade e os beneficios, é un servizo importante que se perde”, engade o grupo de goberno.\n“As oficinas físicas aínda son importantes para moitas xestións, pechalas é unha perda de servizos importante, por iso demandaremos a Abanca que reconsidere a medida”, remata o grupo de goberno.


Clara Iglesias: "Os topónimos quedan fixados coma fósiles"\n18 Marzo 2018 14:28 h.\nA Estrada topónimos clara-iglesias\nClara Iglesias, co seu libro, a carón dun indicador da vila estradense. PATRICIA FIGUEIRAS\nA filóloga estradense investigou durante máis de dous anos os nomes das parroquias e lugares do seu concello e acaba de recollelos nun libro\nA toponimia interésalle por dous motivos: como parte do traballo de recuperación e posta en valor do patrimonio material e inmaterial da Estrada e da súa comarca que realiza a Asociación Cultural Vagalumes, da que é presidenta, e pola súa formación. "Estudei Filoloxía e sempre me interesou a lingüística histórica, ver como van evolucionando as palabras", di. Pero foi logo de traducir o libro La Estrada, escrito polo exalcalde da localidade Pedro Varela en 1923, cando Clara Iglesias Cortizo decidiu estudar a toponimia maior do municipio e recollela nunha obra que vén de publicar: Os nomes da Estrada. Orixe dos topónimos das parroquias e lugares do Concello da Estrada, editado por Fervenza.\nRepasar os argumentos pouco científicos, por dicilo dalgún xeito, sobre a orixe dos nomes de aldeas que Varela recolleu na súa obra foi o que lle "meteu un pouco a gana" para comezar un traballo de investigación rigoroso que se prolongou durante "dous ou tres anos" e que deu como resultado a explicación etimolóxica e de significado de 458 entidades de poboación, dentro das 51 parroquias que conforman o concello estradense. "Nesas hai bastantes nomes que se repiten, polo que traballei cun corpo de 397 termos distintos", apunta Iglesias.\nDatar o topónimo máis antigo "é moi difíci. Todo o que queda para atrás dos romanos é unha zona moi escura no que respecta á historia e á lingua". Algún nome que pervive na Estrada, como Veiga, de orixe "posiblemente preindoeuropeo, que significa terreo próximo a un río, húmido e fértil, pode ter 3.000 ou 4.000 anos de antigüidade", precisa a autora. Tamén prerromanas son as palabras Ulla e Umia, nomes dos dous ríos que pasan por territorio estradense. "Os topónimos teñen moitísimo valor histórico e lingüístico. Quedan fixados coma fósiles". Son, en definitiva, "indicadores de nós mesmos" como individuos dunha sociedade que os mantén e os fai evolucionar en ocasións.\nVINSEIRO, ÚNICO EN GALICIA. Ó longo da súa investigación, Iglesias atopou topónimos transparentes (aqueles que claramente mostran o que queren dicir), pero tamén algúns opacos, que "quedaron tan fosilizados que son coma animais que xa non existen", polo que non foi quen de clasificalos. É o caso de Ouzamerxe, lugar de Guimarei. "Por máis que manexei documentación e bibliografía, non fun capaz. Achego unha suxestión, pero procuro ser moi precavida, porque nisto hai que selo", explica. Vinseiro, nome dunha das parroquias estradenses, tamén se inclúe nesta listaxe. "É un topónimo que non existe en ningún outro lugar de Galicia", aínda que podería ter a mesma orixe que Vinxeira, nome que se atopa noutros concellos da comunidade autónoma.\nPatanín, lugar de Santeles no que segundo o Nomenclátor xa non vive ningún veciño, "foi un sitio que me deu motísimo traballo" no que a descubrimento da súa orixe etimolóxica se refire, engade a estudosa, que asegura que "Galicia é o paraíso toponímico de Europa". A explicación que Iglesias da a este fenómeno é o feito de que sexa un territorio cunha poboación moi dispersa en concellos pequenos cunha fragmentación da propiedade moi significativa. "Pero é que se lle pon nome a todo!".\nConcluido o traballo sobre a Estrada, e dentro do proxecto do colectivo Vagalumes, a autora, que é profesora de Lingua Galega e Literatura no instituto Chano Piñeiro de Forcarei, non descarta analizar tamén os nomes de parroquias e aldeas do municipio forcaricense e das de Cerdedo, completando así o estudo na comarca. Tamén a microtoponimia (nomes de fontes, regueiros e prados, por exemplo), "que se está perdendo", é do seu interese, pero facer un estudo exhaustivo dela requería moitos máis recursos humanos e tempo.\nDos conductores resultan heridos en un aparatoso accidente en Lalín\nUn herido en una colisión entre dos vehículos en Caldas